PATVIRTINTA

 UAB „Pasvalio vandenys“

 direktoriaus

 2019 m. sausio 4 d.

 įsakymu Nr. V-2a

**PARAIŠKŲ DĖL PARAMOS VERTINIMO PROCEDŪRA**

 UAB „Pasvalio vandenys“ (toliau – **Bendrovė**) paraiškų dėl paramos vertinimo procedūra parengta siekiant užtikrinti teikiamos paramos tikslingumą, viešumą ir proceso skaidrumą.

**I. BENDROSIOS NUOSTATOS**

1. Bendrovės paraiškų dėl paramos vertinimo procedūra (toliau – procedūra) nustato svarbiausius paramos teikimo principus, aiškius ir skaidrius atrankos kriterijus, esminius reikalavimus teikiamos paramos skaidrumui ir viešumui.

**II. PARAMOS GAVĖJAMS TAIKOMI REIKALAVIMAI IR PARAMOS SKYRIMO KRITERIJAI**

 2. Pareiškėjas, siekdamas gauti paramą, privalo Bendrovei pateikti prašymą paramai gauti, pateikdamas užpildytą rekomenduojamos formos paraišką arba laisvos formos prašymą, kuriame turi būti nurodyta:

2.1. Pareiškėjo pavadinimas, teisinė veiklos forma, juridinio asmens kodas, adresas.

2.2. Prašoma paramos suma.

2.3. Informacija apie veiklą, kuriai prašoma parama, nurodant tikslus, kurių siekiama įgyvendinant veiklą, įgyvendinimo terminus.

Rekomenduojama paraiškos forma skelbiama Bendrovės interneto svetainėje.

 2.4. Bendrovė turi teisę prašyti ir kitos informacijos, siekdama įvertinti pareiškėjo prašomos paramos atitikimą taisyklėse bei Lietuvos Respublikos teisės aktuose nustatytiems reikalavimams.

 3. Bendrovėje gauta paraiška perduodama nagrinėti Bendrovės vadovo sudarytai paramos skyrimo vertinimo komisijai (toliau –Komisija), kuri išnagrinėja paraišką, patikrina ar paraiškoje nurodyti visi reikalingi duomenys, prireikus pateikia prašymą pateikti papildomus duomenis ar dokumentus, įvertina paraiškos ir prašomos paramos atitiktį Tvarkoje ir Lietuvos Respublikos teisės aktuose įtvirtintiems kriterijams.

4. Įvertinusi paraišką Komisija, pateikia paraišką ir savo motyvuotą siūlymą dėl paramos skyrimo/neskyrimo Bendrovės vadovui, kuris ją pateikia svarstymui valdybai artimiausiame valdybos posėdyje.

5. Sprendimą dėl paramos skyrimo priima Bendrovės valdyba.

6. Parama skiriama, kai atitinka Įstatyme, Politikoje, Tvarkoje bei kituose Lietuvos Respublikos teisės aktuose įtvirtintus kriterijus.

7. Priėmus sprendimą dėl paramos skyrimo ar atsisakymo ją skirti, darbuotojas per 5 (penkias) darbo dienas apie priimtą sprendimą informuoja pareiškėją.

**III. BAIGIAMOSIOS NUOSTATOS**

8. Procedūra gali būti keičiama, papildoma ir (ar) pripažįstama netekusia galios Bendrovės valdybos sprendimu.

9. Procedūros įgyvendinimą kontroliuoja Bendrovės vadovas.

 10. Apie pažeidimus ar kitą netinkamą elgesį nagrinėjant paraiškas dėl paramos skyrimo galima pranešti elektroniniu paštu pasv.vanduo@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PARAIŠKA**

**DĖL PARAMOS SKYRIMO**

(data)

|  |  |
| --- | --- |
| 11. | Informacija apie Pareiškėją |
| 1.1. | Pareiškėjo pavadinimas ir teisinės veiklos forma |  |
| 1.2. | Pareiškėjo vadovas |  |
| 1.3. | Pareigos |  |
| 1.4. | Kontaktinis telefonas |  |
| 1.5. | Kontaktinis elektroninis paštas |  |
| 1.6. | Interneto svetainė (jeigu yra) |  |
| 2. | Informacija apie veiklą/projektą, kuriai/kuriam prašoma paramos pavadinimas |
| 2.1. | Veiklos, kuriai prašoma paramos pavadinimas |  |
| 2.2. | Prašoma paramos suma |  |
| 2.3. | Informacija, kam bus naudojamos gautos paramos lėšos |  |
| 2.4. | Informacija apie veiklą, kuriai prašoma paramos (aprašymas, atsiradimo istorija, tikslai) |  |
| 2.5. | Pareiškėjo patirtis veiklos srityje |  |
| 2.6. | Aprašykite veiklos eigą, įgyvendinimo etapus (naudojamos priemonės, siekiami tikslai, sukuriamos naudos ir t.t.) |  |
| 2.7. | Kita, Pareiškėjo manymu, svarbi informacija |  |

3. Pasirašydamas šią paraišką Pareiškėjas patvirtina, kad:

3.1. Paraiškoje pateikta informacija yra tiksli ir teisinga;

3.2. Pareiškėjas susipažino su UAB „Pasvalio vandenys“ Paramos skyrimo taisyklėmis, supranta taisyklių nuostatas ir įsipareigoja jų laikytis;

3.3. Paramos gavimo atveju, Pareiškėjas paramą naudos sąžiningai, skaidriai ir tik jos skyrimo tikslais;

3.4. Pareiškėjui yra žinoma, kad panaudojus paramą ne jos skyrimo tikslais, paramos davėjas

(UAB „Pasvalio vandenys“) turi teisę reikalauti grąžinti paramą teisės aktuose bei paramos sutartyje numatyta tvarka;

3.5. Pareiškėjui yra žinoma, kad paramos davėjas gali viešinti pateiktų paraiškų skaičių, suteiktos paramos sumą bei gavėją.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIDEDAMA:**

1. (Nurodyti pridedamus dokumentus);

2. .................................

**PAREIŠKĖJAS**

Pareiškėjo pavadinimas

Juridinio asmens kodas

Pareiškėjo adresas

Pareiškėjo kontaktiniai duomenys

Pareiškėjo atsiskaitomoji sąskaita

PVM mokėtojo kodas

Pareiškėjo vardu pasirašančio asmens pareigos

Vardas Pavardė

Parašas